Konsortium Merino-veiling: Genetika trek landwye aandag - AgriOrbit
Home Agri News Konsortium Merino-veiling: Genetika trek landwye aandag
Konsortium Merino-veiling: Genetika trek landwye aandag
Dié ram is vir die hoogste prys van R64 000 verkoop. Van links is Gawie van Heerden, verkoper, Willie Meyer van GWK, Hugo Torr, Dombietersfontein se stoetbestuurder, Maretha Badenhorst, Gawie se ma, Jan Victor, koper, Bradwell Kerrie en Jackie Nel, afslaer.
Konsortium Merino se 33ste produksieveiling, Captain Merino, het op Donderdag, 7 September, op die plaas Dombietersfontein naby Victoria-Wes plaasgevind. Dié veiling het weereens ’n Suid-Afrikaanse rekord gebreek. Die 406 ramme wat op die veiling verkoop is, is die meeste ramme wat nog ooit op ’n Merino-veiling verkoop is. Die Suid-Afrikaanse rekordomset vir ’n Merino-ramveiling is ook verbeter, met die veiling wat ’n totale omset van R3 839 400 behaal het. Die veiling het ’n geraasveiling sowel as ’n stilveiling ingesluit.
Die veiling se 100% verkoopsyfer het gewys dat al hoe meer produsente na ’n Merino-skaap soek wat die toets van moeilike omstandighede kan deurstaan.
Eienskappe waarna kopers kyk, sluit in die afwesigheid van wol op die wange, nie te veel wol op die pens nie, ’n goeie bouvorm, skoonopbrengs, veseldikte en mikron.
Belangstellendes het van so ver as Mpumalanga en die Wes-Kaap gereis om die veiling by te woon.
Stevie Swiegers van Hopetown bekyk die wolkartels op ’n skaap van voor tot agter. By hom is Shane Nurs-Nurs, wat die ram se kop vashou.
Ernst Marais van Victoria-Wes, Lonte Fourie van Richmond en Martin Marais van Victoria-Wes.
Rudi en Louis van Zyl, ’n pa en seun van Trompsburg, boer met Geelbek-Merino’s. “Ons is tevrede met Konsortium Merino’s, wat baie aanpasbaar is,” sê hulle.
Die Noord-Kaapse plaas Dombietersfontein is noordoos van Victoria-Wes geleë, en selfs in uiters droë omstandighede is dit onbetwisbare skaapwêreld waar produsente moed hou vir die komende reënseisoen.
Dombietersfontein behoort aan Gawie van Heerden, uitvoerende direkteur van Konsortium Merino. Na afloop van die veiling het hy met Carin Venter van Veeplaas gesels. “Die aanbieding het 406 ramme en 1 000 ooie gelewer, wat besoekers vanuit al vier die windrigtings in die land gelok het.” Volgens hom was dit die grootste Merino-veiling nóg in Suid-Afrika en een van die opwindendste dae in die Merinobedryf.
Gawie beskryf die Konsortium-konsep kortliks soos volg: “Die ramme gaan deur ’n seleksieproses waar die produk gewaarborg word. Dit is ’n oopkop-wolskaap wat optimum wol produseer. Produsente koop hierdie ramme en teel ooie met hulle wat ons graag weer wil terugkoop met die beleggers se geld.”
Hoogste prys ram: R64 000 (Koper: Jan Victor, Richmond)
Gemiddelde prys ramme: R9 457
Gemiddelde prys ramme (geraasveiling): R15 049
Gemiddelde prys ramme (stilveiling): R5 705
Afslaer: Jackie Nel
Felton-Merino en Konsortium-Merino veiling
Felton-Merino en Konsortium-Merino se 17de gesamentlike produksieveiling, wat op 3 Februarie 2017 op die plaas…
Lees dit in Afrikaans Konsortium-Merino’s 32nd production auction took place on 16 February 2017 on…
Read it in English ’n Ram is vir die hoogste prys van R80 000 verkoop…
Konsortium Merino-veiling sorg vir talle SA rekords
Konsortium Merino se tema vir 2016 was “Making history” en dit was uiters gepas. Hulle…
Kopers het tydens die 32ste Noord-Kaap veldramveiling op Griekwastad weereens bevestig dat ramme met goeie…
Neuman-broers hou ’n uitstekende veiling
Die Neuman-broers het op 3 Augustus hul tiende produksieveiling gehou en uitstekende resultate behaal. Altesaam…
Disco Bonsmara vaar goed op veiling
Disco Bonsmara se tweede produksieveiling by Addo in die Sondagsriviervallei het goeie resultate gelewer. Diegene…
Westend Landgoed behaal 100% op veiling
Westend Landgoed van Hannes en Hano Lombard het op 14 Maart 2017 hul tiende produksieveiling…
Luister: Uitdagings in die uitvoer van genetika
Die Suid-Afrikaanse genetiese materiaal is tans ‘n gesogte kommoditeit oorsee .‘n Paar struikelblokke moet egter…
Oos-Transvaal bul- en ramveiling
Die Oos-Transvaal alleras bul- en ramveiling het 26 en 27 Julie 2016 by die Ermelo-skougronde…
Previous articleWeerwaarhede: Siklone en warrelwinde
Next articleLuister: Goeie ekonomiese toekoms vir SA